Rautatielaitteita pitäisi uusia ja asemakeskuksen rakentaminenkin häämöttää horisontissa.

Liikennevirasto suunnittelee Tampereen Itsenäisyydenkadun ylittävän rautatiesillan uusimista.

Asematunnelin ikääntyvän sillan korvaaminen uudella on monin tavoin hankala työ. Raiteita on vierekkäin useita ja junia kulkee toista sataa vuorokaudessa. Samoin Itsenäisyydenkatu on monikaistainen.

Liikennevirasto toivoisi, että sillan uusimistyön aikana tulevan ratikan pysäkit olisivat esimerkiksi Stockmannin kohdalla.

Tampereen henkilöasemalla on samaan aikaan tulossa monia töitä, kuten sähköistyksen ja turvalaitteiden uusiminen.

Hintaan vaikuttaa paljon se, kyetäänkö silta- ja muut työt limittämään järkevällä tavalla . Uusi silta maksaisi ehkä 10 miljoonaa, kaikki suunnitellut parannukset yhteensä hyvinkin 70-80 miljoonaa.

Rahoittaja olisi valtio. Kaupunki joutuisi maksamaan lähinnä erikoistöitä, jos niitä halutaan. Sellainen voisi olla esimerkiksi autojen junaanlastausluiskien uusi sijoittelu.

Käytännössä työ voi alkaa aikaisintaan vuoden 2023 paikkeilla